ΚΑΝΟΝΙΣΜΌΣ (ΕΚ) αριθ. 958/2007 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

της 27ης Ιουλίου 2007

σχετικά με τα στατιστικά στοιχεία του ενεργητικού και του παθητικού των επενδυτικών οργανισμών

(ΕΚΤ/2007/8)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5,

Έχοντας υπόψη τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 5 παράγραφος 1 και το άρθρο 6 παράγραφος 4,

Εκτιμώντας τα ακόλουθα:

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ορισμοί

Για τους σκοπούς του παρόντος κανονισμού:

Άρθρο 2

Πραγματικός πληθυσμός παροχής στοιχείων

1. Ο πραγματικός πληθυσμός παροχής στοιχείων αποτελείται από τους ΕΟ κατοίκους της επικράτειας των συμμετεχόντων κρατών μελών. Ο ίδιος ο ΕΟ ή, στην περίπτωση των ΕΟ που δεν έχουν νομική προσωπικότητα κατά το εθνικό τους δίκαιο, τα πρόσωπα που κατά νόμο δικαιούνται να τα εκπροσωπούν, είναι υπεύθυνα για την παροχή των απαιτούμενων κατά τον παρόντα κανονισμό στατιστικών πληροφοριών.

2. Με την επιφύλαξη της παραγράφου 1, για το σκοπό της συλλογής πληροφοριών για τους κατόχους μετοχών στον κομιστή έκδοσης ΕΟ (παράγραφος 3 του δεύτερου μέρους του παραρτήματος Ι), ο πραγματικός πληθυσμός παροχής στοιχείων περιλαμβάνει τα ΝΧΙ και τους ΛΕΧΟ που δεν είναι ΕΟ. Οι ΕθνΚΤ μπορούν να παραχωρούν παρεκκλίσεις σ’ αυτές τις θεσμικές μονάδες υπό την προϋπόθεση ότι οι απαιτούμενες στατιστικές πληροφορίες έχουν συλλεγεί από άλλες διαθέσιμες πηγές σύμφωνα με την παράγραφο 3 στο δεύτερο μέρος του παραρτήματος Ι. Σε συμφωνία με την ΕΚΤ, οι ΕθνΚΤ ελέγχουν εγκαίρως τη συνδρομή αυτής της προϋπόθεσης προκειμένου να παρέχουν ή να ανακαλούν, εφόσον είναι απαραίτητο, παρεκκλίσεις με ισχύ από την αρχή κάθε έτους. Για τους σκοπούς του παρόντος κανονισμού, οι ΕθνΚΤ μπορούν να θεσπίσουν και να τηρούν κατάλογο των ΛΕΧΟ παροχής στοιχείων που δεν είναι ΕΟ, σύμφωνα με τις αρχές που τίθενται στην παράγραφο 3 του δεύτερου μέρους του παραρτήματος Ι.

Άρθρο 3

Παρεκκλίσεις

1. Οι ΕθνΚΤ μπορούν να παραχωρούν παρεκκλίσεις στους μικρότερους λαμβανομένου υπόψη του συνολικού τους ενεργητικού ΕΟ, υπό την προϋπόθεση ότι οι ΕΟ που συμβάλλουν στην κατάρτιση της συγκεντρωτικής τριμηνιαίας λογιστικής κατάστασης αντιπροσωπεύουν τουλάχιστον το 95 % του συνολικού, κατ’ υπόλοιπον, ενεργητικού των ΕΟ σε κάθε συμμετέχον κράτος μέλος. Οι ΕθνΚΤ ελέγχουν εγκαίρως τη συνδρομή αυτής της προϋπόθεσης ενόψει της παραχώρησης ή, εφόσον κρίνεται αναγκαίο, της άρσης οποιασδήποτε παρέκκλισης, με ισχύ από την αρχή κάθε ημερολογιακού έτους. Οι ΕΟ στους οποίους εφαρμόζονται αυτές οι παρεκκλίσεις παρέχουν στοιχεία μόνο σε τριμηνιαία βάση: τα στοιχεία υπολοίπων του τέλους του τριμήνου σε μετοχές/μερίδια έκδοσης ΕΟ, και τις αντίστοιχες τριμηνιαίες διορθώσεις λόγω αναπροσαρμογών αξίας ή τις συναλλαγές, κατά περίπτωση.

2. Παρεκκλίσεις μπορούν να παραχωρούνται σε ΕΟ που υπόκεινται σε εθνικούς λογιστικούς κανόνες οι οποίοι επιτρέπουν την αποτίμηση του ενεργητικού τους ανά χρονικά διαστήματα μεγαλύτερα του τριμήνου. Οι κατηγορίες ΕΟ στις οποίες οι ΕθνΚΤ έχουν την ευχέρεια να παραχωρούν παρεκκλίσεις θα αποφασίζονται από το Διοικητικό Συμβούλιο. Οι ΕΟ στους οποίους εφαρμόζονται οι παρεκκλίσεις αυτές υπόκεινται στις υποχρεώσεις που τίθενται στο άρθρο 6 του παρόντος κανονισμού σε συχνότητα σύμφωνη με τις λογιστικές τους υποχρεώσεις όσον αφορά το χρόνο αποτίμησης των στοιχείων του ενεργητικού τους.

3. Οι ΕΟ μπορούν να επιλέγουν να μην κάνουν χρήση των παρεκκλίσεων και, αντί αυτού, να εκπληρώνουν πλήρως τις υποχρεώσεις παροχής στοιχείων που καθορίζονται στο άρθρο 6. Εάν ένας ΕΟ κάνει αυτή την επιλογή, λαμβάνει τη συγκατάθεση της οικείας ΕθνΚΤ πριν από οποιαδήποτε μεταβολή στην εκ μέρους του χρήση αυτών των παρεκκλίσεων.

Άρθρο 4

Κατάλογος των ΕΟ για στατιστικούς σκοπούς

1. Η Εκτελεστική Επιτροπή θεσπίζει και τηρεί κατάλογο των υποκείμενων στον παρόντα κανονισμό ΕΟ, συμπεριλαμβανομένων, κατά περίπτωση, των επιμέρους οργανισμών που τους συναποτελούν (sub-funds), με την έννοια της δεύτερης παραγράφου του άρθρου 5. Ο κατάλογος μπορεί να βασίζεται σε υπάρχοντες καταλόγους ΕΟ που τελούν υπό την εποπτεία των εθνικών αρχών, όπου τέτοιοι κατάλογοι είναι διαθέσιμοι, που συμπληρώνονται από άλλους ΕΟ που εμπίπτουν στον ορισμό των ΕΟ του άρθρου 1.

2. Οι ΕθνΚΤ και η ΕΚΤ παρέχουν στους ενδιαφερόμενους ΕΟ την πρόσβαση στον κατάλογο των ΕΟ για στατιστικούς σκοπούς και τις ενημερωμένες εκδόσεις του δια της κατάλληλης οδού, μεταξύ άλλων με ηλεκτρονικά μέσα, μέσω του Διαδικτύου ή, κατ’ αίτηση των ενδιαφερόμενων μονάδων παροχής στοιχείων, σε έντυπη μορφή.

3. Ο κατάλογος των ΕΟ για στατιστικούς σκοπούς προορίζεται αποκλειστικά για ενημέρωση. Σε περίπτωση, πάντως, που η τελευταία διαθέσιμη ηλεκτρονική έκδοση του καταλόγου που αναφέρεται στην παράγραφο 2 περιέχει λάθη, η ΕΚΤ δεν επιβάλλει κυρώσεις σε καμία θεσμική μονάδα για πλημμελή εκπλήρωση της υποχρέωσης παροχής στοιχείων, στο βαθμό που η τελευταία έλαβε καλόπιστα υπόψη τον ανακριβή κατάλογο.

Άρθρο 5

Παροχή στοιχείων ανά επενδυτικό οργανισμό

1. Ο πραγματικός πληθυσμός παροχής στοιχείων παρέχει στοιχεία για το ενεργητικό και το παθητικό του ανά επενδυτικό οργανισμό (fund-by-fund).

2. Με την επιφύλαξη της παραγράφου 1, εάν ένας ΕΟ διαχωρίζει τα στοιχεία του ενεργητικού του σε διαφορετικούς επιμέρους οργανισμούς που τον συναποτελούν (sub-fund) κατά τρόπο που οι μετοχές/μερίδια που αντιστοιχούν σε κάθε υποταμείο καλύπτονται ανεξάρτητα από διαφορετικά στοιχεία του ενεργητικού, κάθε επιμέρους οργανισμός (sub-fund) θεωρείται ως μεμονωμένος ΕΟ.

3. Κατά παρέκκλιση των παραγράφων 1 και 2, με την επιφύλαξη της συναίνεσης της οικείας ΕθνΚΤ και σύμφωνα με τις οδηγίες της, οι ΕΟ μπορούν να παρέχουν τα στοιχεία του ενεργητικού και του παθητικού τους ως ομάδα, με την προϋπόθεση ότι αυτό οδηγεί σε αποτελέσματα παρόμοια με την παροχή στοιχείων ανά επενδυτικό οργανισμό (fund-by-fund).

Άρθρο 6

Τριμηνιαίες και μηνιαίες υποχρεώσεις παροχής στατιστικών στοιχείων

1. Ο πραγματικός πληθυσμός παροχής στοιχείων παρέχει, σύμφωνα με το παράρτημα Ι:

2. Με την επιφύλαξη της προηγούμενης έγκρισης της οικείας ΕθνΚΤ και σύμφωνα με τις οδηγίες της, ο πραγματικός πληθυσμός παροχής στοιχείων παρέχει στατιστικές πληροφορίες επί τη βάσει μιας από τις δύο προσεγγίσεις παροχής στοιχείων που καθορίζονται στο παράρτημα Ι, σύμφωνα με τους ορισμούς του παραρτήματος ΙΙ.

3. Οι ΕθνΚΤ μπορούν να επιλέγουν να συλλέγουν τα στοιχεία του στοιχείου α) της πρώτης παραγράφου σε μηνιαία αντί σε τριμηνιαία βάση.

Άρθρο 7

Διορθώσεις λόγω αναπροσαρμογών αξίας ή συναλλαγές

1. Ο πραγματικός πληθυσμός παροχής στοιχείων παρέχει τις διορθώσεις λόγω προσαρμογών αξίας ή τις συναλλαγές, σύμφωνα με τις οδηγίες της οικείας ΕθνΚΤ, για τις συγκεντρωτικές πληροφορίες που παρέχονται κατά τη συνδυαστική ή τη συγκεντρωτική προσέγγιση που προσδιορίζονται στο παράρτημα Ι.

2. Σύμφωνα με τη συνδυαστική προσέγγιση που προσδιορίζεται στο παράρτημα Ι, οι ΕθνΚΤ μπορούν είτε να εκτιμούν κατά προσέγγιση τις συναλλαγές τίτλων από τις τίτλο προς τίτλο (s-b-s) πληροφορίες είτε να συλλέγουν άμεσα συναλλαγές τίτλο προς τίτλο (s-b-s).

3. Περαιτέρω υποχρεώσεις και κατευθυντήριες γραμμές σχετικά με την κατάρτιση των διορθώσεων λόγω αναπροσαρμογών αξίας ή των συναλλαγών προβλέπονται στο παράρτημα ΙΙΙ.

Άρθρο 8

Λογιστικοί κανόνες

1. Οι ακολουθούμενοι από τους ΕΟ για σκοπούς παροχής στοιχείων λογιστικοί κανόνες σύμφωνα με τον παρόντα κανονισμό είναι οι διαλαμβανόμενοι στο οικείο εθνικό δίκαιο κατ’ εφαρμογή της οδηγίας 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών άλλων χρηματοπιστωτικών ιδρυμάτων (3) ή, εάν η προηγούμενη διάταξη είναι ανεφάρμοστη, σε οποιονδήποτε άλλο εθνικό ή διεθνή κανόνα που εφαρμόζεται στους ΕΟ.

2. Με την επιφύλαξη των λογιστικών πρακτικών και των όρων συμψηφισμού που ισχύουν στα συμμετέχοντα κράτη μέλη, η παροχή του συνόλου των χρηματοοικονομικών στοιχείων του ενεργητικού και των στοιχείων του παθητικού για στατιστικούς σκοπούς πραγματοποιείται σε ακαθάριστη βάση.

Άρθρο 9

Προθεσμίες

1. Οι ΕθνΚΤ αποφασίζουν πότε πρέπει να λαμβάνουν στοιχεία από τις μονάδες παροχής στοιχείων κατά το άρθρο 6 προκειμένου να τηρούνται οι προθεσμίες που τίθενται στην παράγραφο 2.

2. Οι ΕθνΚΤ διαβιβάζουν στην ΕΚΤ:

Άρθρο 10

Ελάχιστα πρότυπα και εθνικό πλαίσιο παροχής στοιχείων

1. Οι απαιτούμενες στατιστικές πληροφορίες υποβάλλονται από τον ΕΟ στην οικεία ΕθνΚΤ σύμφωνα με τα ελάχιστα πρότυπα διαβίβασης, ακρίβειας, εννοιολογικής συμβατότητας και αναθεωρήσεων που καθορίζονται στο παράρτημα IV.

2. Οι ΕθνΚΤ καθορίζουν και εφαρμόζουν το πλαίσιο παροχής στοιχείων που πρέπει να τηρεί ο πραγματικός πληθυσμός παροχής στοιχείων με βάση τα εθνικά χαρακτηριστικά. Οι ΕθνΚΤ διασφαλίζουν ότι το παραπάνω πλαίσιο παροχής στοιχείων εξασφαλίζει τις απαιτούμενες στατιστικές πληροφορίες και επιτρέπει τον ακριβή έλεγχο της συμμόρφωσης προς τα ελάχιστα πρότυπα διαβίβασης, ακρίβειας, εννοιολογικής συμβατότητας και αναθεωρήσεων, που καθορίζονται στο παράρτημα ΙV.

Άρθρο 11

Συγχωνεύσεις, διασπάσεις και αναδιοργανώσεις

Σε περίπτωση συγχώνευσης, διάσπασης ή αναδιοργάνωσης που ενδέχεται να επηρεάσει την εκπλήρωση των στατιστικών της υποχρεώσεων, η συμμετέχουσα σε αυτές μονάδα παροχής στοιχείων, αφού δημοσιοποιηθεί η πρόθεση εφαρμογής μιας τέτοιας διαδικασίας και σε εύλογο χρόνο πριν από την έναρξη επέλευσης των αποτελεσμάτων της, ενημερώνει την οικεία ΕθνΚΤ για τις διαδικασίες που προβλέπονται για την εκπλήρωση των υποχρεώσεων παροχής στατιστικών στοιχείων που καθορίζονται στον παρόντα κανονισμό.

Άρθρο 12

Επαλήθευση και υποχρεωτική συλλογή

Οι ΕθνΚΤ ασκούν το δικαίωμα επαλήθευσης ή υποχρεωτικής συλλογής των πληροφοριών που παρέχουν οι μονάδες παροχής στοιχείων βάσει του παρόντος κανονισμού, με την επιφύλαξη του δικαιώματος της ΕΚΤ να ασκήσει η ίδια τα εν λόγω δικαιώματα. Τα δικαιώματα αυτά ασκούνται ιδίως από τις ΕθνΚΤ, εφόσον ίδρυμα που συμπεριλαμβάνεται στον πραγματικό πληθυσμό παροχής στοιχείων δεν πληροί τα ελάχιστα πρότυπα διαβίβασης, ακρίβειας, εννοιολογικής συμβατότητας και αναθεωρήσεων, που καθορίζονται στο παράρτημα ΙV.

Άρθρο 13

Έναρξη παροχής στοιχείων

Η παροχή στοιχείων αρχίζει με τα μηνιαία και τριμηνιαία στοιχεία για το μήνα Δεκέμβριο 2008.

Άρθρο 14

Τελική διάταξη

Ο παρών κανονισμός τίθεται σε εφαρμογή την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

(1) ΕΕ L 318 της 27.11.1998, σ. 8.

(2) ΕΕ L 333 της 17.12.2001, σ. 1.

(3) ΕΕ L 372 της 31.12.1986, σ. 1.

ΠΑΡΑΡΤΗΜΑ ΙΙ

ΟΡΙΣΜΟΙ

Πρώτο μέρος

Ορισμοί κατηγοριών μέσων

Ο πίνακας αυτός παρέχει αναλυτική, πρότυπη περιγραφή των κατηγοριών μέσων τις οποίες οι ΕθνΚΤ μεταφέρουν και εφαρμόζουν σε εθνικό επίπεδο σύμφωνα με τον παρόντα κανονισμό (1). Οι ορισμοί αναφέρονται στο Ευρωπαϊκό σύστημα εθνικών και περιφερειακών λογαριασμών της Κοινότητας (ΕΣΛ 95).

ΠΙΝΑΚΑΣ Α

Ορισμοί των κατηγοριών μέσων των στοιχείων του ενεργητικού και του παθητικού των ΕΟ

ΚΑΤΗΓΟΡΙΕΣ ΕΝΕΡΓΗΤΙΚΟΥ

Κατηγορία Περιγραφή των κύριων χαρακτηριστικών 1. Απαιτήσεις από καταθέσεις και δάνεια Για τους σκοπούς του συστήματος παροχής στοιχείων, η κατηγορία αυτή περιλαμβάνει κεφάλαια χορηγούμενα από ΕΟ σε δανειολήπτες, τα οποία δεν τεκμηριώνονται με έγγραφα ή ενσωματώνονται σε ενιαίο έγγραφο (ακόμη και αν αυτό έχει καταστεί διαπραγματεύσιμο). Συμπεριλαμβάνονται εν προκειμένω οι απαιτήσεις με τη μορφή καταθέσεων: — καταθέσεις σε ΝΧΙ: α) μεταβιβάσιμες καταθέσεις: καταθέσεις (σε εγχώριο ή ξένο νόμισμα) που είναι άμεσα μετατρέψιμες σε μετρητά ή που μπορούν να μεταβιβαστούν με επιταγή, τραπεζική εντολή, εγγραφή χρέωσης ή παρόμοιους τρόπους, χωρίς ιδιαίτερους περιορισμούς ή κυρώσεις (ΕΣΛ 95, παράγραφοι 5.42 έως 5.44)· β) λοιπές καταθέσεις: όλα τα διαθέσιμα σε καταθέσεις πλην των μεταβιβάσιμων καταθέσεων. Οι λοιπές καταθέσεις δεν μπορούν να χρησιμοποιηθούν για την πραγματοποίηση πληρωμών σε οποιαδήποτε στιγμή και δεν είναι μετατρέψιμες σε μετρητά ή σε μεταβιβάσιμες καταθέσεις χωρίς σημαντικούς περιορισμούς ή κυρώσεις. Αυτή η υποκατηγορία συμπεριλαμβάνει τις καταθέσεις προθεσμίας και τις καταθέσεις ταμιευτηρίου (ΕΣΛ 95, παράγραφοι 5.45 έως 5.49) — μη διαπραγματεύσιμοι τίτλοι Τίτλοι εκτός μετοχών και λοιπών συναφών τίτλων που δεν είναι διαπραγματεύσιμοι και δεν μπορούν να αποτελέσουν αντικείμενο συναλλαγής σε δευτερογενείς αγορές (βλέπε επίσης «δάνεια που αποτελούν αντικείμενο συναλλαγών») — δάνεια που αποτελούν αντικείμενο συναλλαγών Δάνεια που έχουν de facto καταστεί διαπραγματεύσιμα πρέπει να ταξινομούνται υπό το στοιχείο του ενεργητικού «Απαιτήσεις από καταθέσεις και δάνεια», εφόσον εξακολουθούν να τεκμηριώνονται με ενιαίο έγγραφο και, κατά γενικό κανόνα, αποτελούν αντικείμενο συναλλαγών μόνο περιστασιακά — απαιτήσεις από αντιστρεπτέες πράξεις επαναγοράς Μέγεθος που αντιστοιχεί σε μετρητά που καταβάλλονται σε αντάλλαγμα για την αγορά τίτλων από ΕΟ σε δεδομένη τιμή υπό τη ρητή δέσμευση της επαναπώλησης των ίδιων (ή παρόμοιων) τίτλων σε μια προκαθορισμένη τιμή και σε μια καθορισμένη μελλοντική ημερομηνία (βλέπε κατηγορία 7) Αυτό το στοιχείο περιλαμβάνει επίσης διαθέσιμα σε ευρώ και ξένο νόμισμα σε τραπεζογραμμάτια και κέρματα που βρίσκονται σε κυκλοφορία, τα οποία χρησιμοποιούνται γενικά για την πραγματοποίηση πληρωμών. 2. Τίτλοι πλην μετοχών Τίτλοι πλην μετοχών ή λοιπών συναφών τίτλων οι οποίοι είναι διαπραγματεύσιμοι και συνήθως αποτελούν αντικείμενο συναλλαγών σε δευτερογενείς αγορές ή μπορούν να αντισταθμιστούν στην αγορά και οι οποίοι δεν παρέχουν στον κάτοχο δικαιώματα ιδιοκτησίας επί του ιδρύματος έκδοσης. Το στοιχείο αυτό περιλαμβάνει: — τίτλους (τεκμηριωμένους με έγγραφα ή όχι) που παρέχουν στον κάτοχο το άνευ αιρέσεων δικαίωμα απόληψης προκαθορισμένου ή συμβατικά καθοριζόμενου εισοδήματος με τη μορφή πληρωμών τοκομεριδίων ή/και ρητώς προκαθορισμένου ποσού σε συγκεκριμένη ημερομηνία (ή ημερομηνίες) ή αρχής γενομένης από ημερομηνία καθοριζόμενη κατά το χρόνο της έκδοσης· — διαπραγματεύσιμα δάνεια, τα οποία έχουν αναδιαρθρωθεί σε μεγάλο αριθμό πανομοιότυπων εγγράφων και μπορούν να αποτελούν αντικείμενο συναλλαγών σε δευτερογενείς αγορές (βλέπε επίσης «δάνεια που αποτελούν αντικείμενο συναλλαγών» υπό την κατηγορία 1)· — χρέος μειωμένης εξασφάλισης με τη μορφή χρεογράφων· — προς διατήρηση της συνέπειας στην αντιμετώπισή τους σε σχέση με τις πράξεις τύπου «συμφωνιών επαναγοράς», οι τίτλοι που αποτελούν το αντικείμενο δανείου στο πλαίσιο πράξεων δανεισμού τίτλων εξακολουθούν να καταγράφονται στη λογιστική κατάσταση του αρχικού κυρίου (και δεν πρέπει να μεταφέρονται στη λογιστική κατάσταση του προσωρινού αποκτώντος), όταν υπάρχει ρητή δέσμευση για αντιστροφή της πράξης και όχι απλά σχετικό δικαίωμα προαίρεσης (βλ. επίσης κατηγορία 7). Απαιτείται μια ανάλυση βάσει διάρκειας για τους τίτλους πλην μετοχών. Τούτο σημαίνει διάρκεια κατά την έκδοση (αρχική διάρκεια) αναφέρεται στην καθορισμένη διάρκεια ζωής χρηματοδοτικού μέσου, πριν από την παρέλευση της οποίας δεν μπορεί να εξαγοραστεί. 3. Μετοχές και λοιποί συναφείς τίτλοι Τίτλοι που αντιπροσωπεύουν δικαιώματα ιδιοκτησίας σε εταιρείες ή οιονεί εταιρείες. Οι τίτλοι αυτοί κατά κανόνα δίνουν στους κατόχους τους το δικαίωμα σε μερίδιο των κερδών των εταιρειών ή των οιονεί εταιρειών και σε μερίδιο των καθαρών περιουσιακών στοιχείων τους σε περίπτωση εκκαθάρισης. Η κατηγορία αυτή περιλαμβάνει τέσσερις κύριες υποκατηγορίες: — μετοχές/μερίδια ΕΟ και αμοιβαίων κεφαλαίων χρηματαγοράς (ΑΚΧΑ)· — μετοχές που έχουν εισαχθεί σε χρηματιστήριο, πλην μετοχών/μεριδίων ΕΟ και ΑΚΧΑ· — μετοχές μη εισηγμένες σε χρηματιστήριο, πλην μετοχών/μεριδίων ΕΟ και ΑΚΧΑ· μετοχές που δεν έχουν εισαχθεί σε χρηματιστήριο (ΕΣΛ 95, παράγραφοι 5.90 έως 5.93)· — λοιπούς συναφείς τίτλους: όλες οι μορφές λοιπών τίτλων έκτός από τις παραπάνω αναφερόμενες υποκατηγορίες (ΕΣΛ 95, παράγραφοι 5.94 και 5.95) 3α. Μετοχές και λοιποί τίτλοι εκ των οποίων εισηγμένες στο χρηματιστήριο μετοχές, πλην μετοχών/μεριδίων ΕΟ και ΑΚΧΑ Μετοχές με τιμές που ορίζονται σε αναγνωρισμένα χρηματιστήρια ή άλλες μορφές δευτερευουσών αγορών (ΕΣΛ 95, παράγραφοι 5.90 έως 5.93) 3β. Μετοχές και λοιποί τίτλοι εκ των οποίων μετοχές/μερίδια ΕΟ και ΑΚΧΑ Αυτό το στοιχείο του ενεργητικού περιλαμβάνει μετοχές/μερίδια έκδοσης ΕΟ και ΑΚΧΑ που συμπεριλαμβάνονται στον κατάλογο των ΕΟ και των ΑΚΧΑ για στατιστικούς λόγους. Τα AKXA είναι οργανισμοί συλλογικών επενδύσεων, των οποίων οι μετοχές/μερίδια αποτελούν στενά υποκατάστατα των καταθέσεων από άποψη ρευστότητας, και οι οποίοι κατά βάση επενδύουν σε μέσα χρηματαγοράς ή/και σε μετοχές/μερίδια ΑΚΧΑ ή/και σε λοιπά μεταβιβάσιμα χρεόγραφα με εναπομένουσα διάρκεια έως και ενός έτους ή/και σε τραπεζικές καταθέσεις ή/και οι οποίοι επιδιώκουν αποδόσεις που προσεγγίζουν τα επιτόκια των μέσων χρηματαγοράς. Τα ΑΚΧΑ ορίζονται στον κανονισμό (ΕΚ) αριθ. 2423/2001 (ΕΚΤ/2001/13) σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων. Οι ΕΟ ορίζονται στο άρθρο 1 του παρόντος κανονισμού. 4. Χρηματοοικονομικά παράγωγα Σύμφωνα με τα ισχύοντα διεθνή στατιστικά πρότυπα, τα χρηματοοικονομικά παράγωγα με αγοραία αξία θα πρέπει, κατά κανόνα, να καταγράφονται στη λογιστική κατάσταση. Τα παράγωγα διαθέτουν αγοραία αξία, όταν αποτελούν αντικείμενο συναλλαγής σε οργανωμένες αγορές, δηλ. χρηματιστήρια ή όταν είναι, συνήθως, δεκτικά εκκαθάρισης σε εξωχρηματιστηριακές (OTC) αγορές. Στο στοιχείο αυτό αναφέρονται τα ακόλουθα χρηματοοικονομικά παράγωγα: — εμπορεύσιμα και εξωχρηματιστηριακά (OTC) δικαιώματα προαίρεσης (options)· — τίτλοι επιλογής (warrants)· — συμβόλαια μελλοντικής εκπλήρωσης (futures), μόνον όμως εάν έχουν αγοραία αξία επειδή είναι εμπορεύσιμα ή δεκτικά συμψηφισμού· και — πράξεις ανταλλαγής (swaps), μόνον όμως εάν έχουν αγοραία αξία επειδή είναι εμπορεύσιμα ή δεκτικά συμψηφισμού. Τα περιληπτέα στη λογιστική κατάσταση χρηματοοικονομικά παράγωγα θα πρέπει να εγγράφονται με την αγοραία αξία τους, ήτοι με την ισχύουσα αγοραία τιμή ή με ορισμένη παραπλήσια, ισοδύναμη τιμή (εύλογη αξία). Τα παράγωγα θα πρέπει να καταγράφονται στη λογιστική κατάσταση σε ακαθάριστη βάση. Οι μεμονωμένες συμβάσεις επί παραγώγων με θετική ακαθάριστη αγοραία αξία θα πρέπει να καταγράφονται στο ενεργητικό σκέλος της λογιστικής κατάστασης, οι δε συμβάσεις με αρνητική ακαθάριστη αγοραία αξία στο παθητικό σκέλος. Οι ακαθάριστες μελλοντικές υποχρεώσεις που απορρέουν από συμβάσεις επί παραγώγων δεν θα πρέπει να εγγράφονται ως στοιχεία της λογιστικής κατάστασης. Τα χρηματοοικονομικά παράγωγα μπορούν να καταγράφονται σε καθαρή βάση, σύμφωνα με διαφορετικές μεθόδους αποτίμησης. Στην περίπτωση που μόνον καθαρές θέσεις είναι διαθέσιμες ή που οι θέσεις καταγράφονται με αξία άλλη της αγοραίας, αναφέρονται κατ’ αρχήν οι εν λόγω θέσεις. 5. Μη χρηματοπιστωτικά περιουσιακά στοιχεία (συμπεριλαμβανομένων των παγίων περιουσιακών στοιχείων) Αυτό το στοιχείο αποτελείται από: — Επενδύσεις σε ενσώματα πάγια περιουσιακά στοιχεία (π.χ. κατοικίες, άλλα κτίρια και κατασκευές, κτίρια μη προοριζόμενα για κατοίκηση) και τιμαλφή (π.χ. πολύτιμα μέταλλα) και — ενσώματα ή άυλα μη χρηματοοικονομικά περιουσιακά στοιχεία, τα οποία πρόκειται να χρησιμοποιηθούν κατ' επανάληψη από τους ΕΟ για διάστημα άνω του έτους. Περιλαμβάνουν γήπεδα και κτίρια που καταλαμβάνουν οι ΕΟ, καθώς και εξοπλισμό, λογισμικό και άλλη υποδομή. 6. Λοιπά στοιχεία του ενεργητικού Αυτό είναι το υπολειπόμενο στοιχείο της πλευράς του ενεργητικού της λογιστικής κατάστασης, που ορίζεται ως «στοιχεία του ενεργητικού που δεν περιλαμβάνονται αλλού». Οι ΕθνΚΤ μπορούν επίσης να απαιτούν να αναφέρονται στο παρόν στοιχείο επιμέρους αναλύσεις σχετικά με: — εισπρακτέους δεδουλευμένους τόκους καταθέσεων και δανείων, — δεδουλευμένους τόκους τίτλων, — δεδουλευμένα μισθώματα κτιρίων, — εισπρακτέα ποσά που δεν σχετίζονται με την κύρια δραστηριότητα των ΕΟ.





ΚΑΤΗΓΟΡΙΕΣ ΠΑΘΗΤΙΚΟΥ

Κατηγορία Περιγραφή των κύριων χαρακτηριστικών 7. Ληφθέντα δάνεια και καταθέσεις Ποσά που οφείλονται από ΕΟ σε πιστωτές, εκτός από εκείνα που προκύπτουν από την έκδοση διαπραγματεύσιμων τίτλων. Αυτό το στοιχείο αποτελείται από: — δάνεια: δάνεια που χορηγήθηκαν στους παρέχοντες στοιχεία ΕΟ τα οποία δεν τεκμηριώνονται με έγγραφα ή ενσωματώνονται σε ενιαίο έγγραφο (ακόμη και αν αυτό έχει καταστεί διαπραγματεύσιμο)· — συμφωνίες επαναγοράς (repos): Μέγεθος που αντιστοιχεί σε μετρητά που καταβάλλονται σε αντάλλαγμα για την πώληση τίτλων/χρυσού από ΕΟ σε δεδομένη τιμή υπό τη ρητή δέσμευση της επαναγοράς των ίδιων (ή παρόμοιων) τίτλων/χρυσού σε μια προκαθορισμένη τιμή και σε μια καθορισμένη ημερομηνία. Ποσά ληφθέντα από ΕΟ ως αντάλλαγμα για τη μεταβίβαση σε τρίτο («προσωρινώς αποκτών») τίτλων/χρυσού πρέπει να ταξινομούνται υπό τις «συμφωνίες επαναγοράς» όταν υπάρχει ρητή δέσμευση για αντιστροφή της πράξης και όχι απλώς σχετικό δικαίωμα προαίρεσης. Αυτό σημαίνει ότι οι ΕΟ διατηρούν αποτελεσματική (οικονομική) κυριότητα των εν λόγω τίτλων/χρυσού κατά τη διάρκεια της πράξης. Από την άποψη αυτή, η μεταβίβαση της νόμιμης κυριότητας δεν αποτελεί το σχετικό χαρακτηριστικό για τον καθορισμό της αντιμετώπισης των πράξεων τύπου συμφωνιών επαναγοράς (repo). Όταν ο προσωρινώς αποκτών πωλεί τους τίτλους που έλαβε από πράξη συμφωνίας επαναγοράς (repo), αυτή η πώληση πρέπει να καταγράφεται ως οριστική συναλλαγή σε τίτλους/χρυσό και να εισάγεται στη λογιστική κατάσταση του προσωρινού αποκτώντος ως αρνητική θέση στο χαρτοφυλάκιο τίτλων/χρυσού. Οι ακόλουθες τρεις παραλλαγές πράξεων τύπου συμφωνιών επαναγοράς διαρθρώνονται κατά τρόπο ώστε να πληρούνται οι απαραίτητες προϋποθέσεις για την αντιμετώπιση ως δανείων έναντι ενεχύρου. Έτσι, τα ληφθέντα από ΕΟ ποσά (ως αντάλλαγμα για τίτλους/χρυσό που προσωρινά μεταβιβάστηκαν σε τρίτο) ταξινομούνται υπό τις «συμφωνίες επαναγοράς»: — ποσά που λαμβάνονται ως αντάλλαγμα για την προσωρινή μεταβίβαση σε τρίτο τίτλων/χρυσού με τη μορφή συμφωνίας επαναγοράς, — ποσά που λαμβάνονται ως αντάλλαγμα για την προσωρινή μεταβίβαση σε τρίτο τίτλων/χρυσού με τη μορφή ομολογιακού δανείου (έναντι ασφάλειας σε μετρητά), — ποσά που λαμβάνονται ως αντάλλαγμα για την προσωρινή μεταβίβαση σε τρίτο τίτλων/χρυσού με τη μορφή συμφωνίας επαναπώλησης/επαναγοράς. 8. Μετοχές/Μερίδια ΕΟ Μετοχές ή μερίδια, συμπεριλαμβανομένων αυτών υπό τη μορφή μετοχικού κεφαλαίου, έκδοσης ΕΟ που περιλαμβάνονται στον κατάλογο των ΕΟ για στατιστικούς σκοπούς. Το στοιχείο αυτό αντιπροσωπεύει το συνολικό παθητικό των ΕΟ προς τους μετόχους τους. Περιλαμβάνονται επίσης τα κεφάλαια που προκύπτουν από μη διανεμηθέντα κέρδη ή τα κεφάλαια που έχουν δεσμευτεί από ΕΟ παροχής στοιχείων εν αναμονή πιθανών μελλοντικών πληρωμών και υποχρεώσεων. Για τους σκοπούς του παρόντος κανονισμού: — Ως «εγγεγραμμένες μετοχές/μερίδια ΕΟ» νοούνται οι μετοχές/μερίδια ΕΟ για τους οποίους, σύμφωνα με την εθνική νομοθεσία, τηρείται αρχείο προσδιορισμού των κατόχων των μετοχών/μεριδίων καθώς και πληροφορίες σχετικά με την κατοικία και τον τομέα καθενός κατόχου. — Ως «μετοχές/μερίδια ΕΟ στον κομιστή» νοούνται οι μετοχές/μερίδια ΕΟ για τους οποίους, σύμφωνα με την εθνική νομοθεσία, τηρείται αρχείο προσδιορισμού των κατόχων των μετοχών/μεριδίων ή για τους οποίους τηρείται αρχείο το οποίο δεν περιέχει πληροφορίες σχετικά με την κατοικία και τον τομέα καθενός κατόχου. 9. Χρηματοοικονομικά παράγωγα Βλέπε κατηγορία 4 10. Λοιπά στοιχεία του παθητικού Αυτό είναι το υπολειπόμενο στοιχείο της πλευράς του παθητικού της λογιστικής κατάστασης, που ορίζεται ως «στοιχεία του παθητικού που δεν περιλαμβάνονται αλλού». Οι ΕθνΚΤ μπορούν επίσης ν’ απαιτούν ν’ αναφέρονται στο παρόν στοιχείο επιμέρους αναλύσεις σχετικά με: — εκδοθέντες χρεωστικούς τίτλους Τίτλοι πλην συναφών τίτλων έκδοσης ΕΟ οι οποίοι είναι μέσα συνήθως διαπραγματεύσιμα και αποτελούν αντικείμενο συναλλαγών σε δευτερογενείς αγορές ή μπορούν να αντισταθμιστούν στην αγορά και οι οποίοι δεν παρέχουν στον κάτοχο δικαιώματα ιδιοκτησίας επί του ιδρύματος έκδοσης. — πληρωτέους δεδουλευμένους τόκους καταθέσεων και δανείων, — πληρωτέα ποσά που δεν σχετίζονται με την κύρια δραστηριότητα των ΕΟ (ποσά οφειλόμενα σε προμηθευτές, φόρους, αποδοχές, ασφαλιστικές εισφορές, κ.λπ.). — προβλέψεις που αντιπροσωπεύουν υποχρεώσεις έναντι τρίτων (συντάξεις, μερίσματα, κ.λπ.). — καθαρές θέσεις που προκύπτουν από το δανεισμό τίτλων χωρίς κατάθεση μετρητών ως ασφάλειας, — καθαρά ποσά πληρωτέα σε σχέση με μελλοντικούς διακανονισμούς συναλλαγών επί τίτλων.

Δεύτερο μέρος

Ορισμοί τίτλο προς τίτλο ιδιοχαρακτηριστικών

ΠΙΝΑΚΑΣ Β

Ορισμοί τίτλο προς τίτλο ιδιοχαρακτηριστικών

Πεδίο Περιγραφή Κωδικός αναγνώρισης τίτλου Κωδικός που αναγνωρίζει κατ’ αποκλειστικότητα έναν τίτλο. Μπορεί να είναι ο κωδικός ISIN ή άλλος κωδικός αναγνώρισης τίτλου, κατά τις οδηγίες της ΕθνΚΤ Αριθμός μεριδίων ή συγκεντρωτικό ονομαστικό ποσό Αριθμός μεριδίων ενός τίτλου, ή συγκεντρωτικό ονομαστικό ποσό στην περίπτωση κατά την οποία ο τίτλος αποτελεί αντικείμενο συναλλαγής σε ποσά αντί για μερίσματα Τιμή Τιμή ανά μερίδιο ενός τίτλου, ή ποσοστό του συγκεντρωτικού ονομαστικού ποσού στην περίπτωση κατά την οποία ο τίτλος αποτελεί αντικείμενο συναλλαγής σε ποσά αντί για μερίσματα. Συνήθως η τιμή είναι η αγοραία τιμή ή κοντά στην αγοραία τιμή. Οι ΕθνΚΤ μπορούν επίσης να απαιτούν την αναφορά των καταβληθέντων τόκων στη θέση αυτή Συνολικό ποσό Συνολικό ποσό για έναν τίτλο. Στην περίπτωση των τίτλων που αποτελούν αντικείμενο συναλλαγών σε μερίδια, το ποσό αυτό ισούται με τον αριθμό των τίτλων πολλαπλασιασμένο με την τιμή ανά μερίδιο. Όταν οι συναλλαγές τίτλων γίνονται σε ποσά αντί για μερίδια, το ποσό αυτό ισούται με το συγκεντρωτικό ονομαστικό ποσό πολλαπλασιασμένο με την τιμή εκφρασμένο ως ποσοστό. Κατ’ αρχήν, το συνολικό ποσό ισούται με την αγοραία αξία ή είναι κοντά στην αγοραία αξία. Οι ΕθνΚΤ μπορούν επίσης να απαιτούν την αναφορά των καταβληθέντων τόκων στη θέση αυτή Συναλλαγές Το σύνολο των αγορών μείον τις πωλήσεις (τίτλοι στην πλευρά του ενεργητικού) ή των εκδόσεων μείον τις εξαγορές (τίτλοι στην πλευρά του παθητικού) ενός τίτλου εγγεγραμμένου στις αξίες συναλλαγών Αγορασθέντες (στοιχεία ενεργητικού) ή εκδοθέντες (στοιχεία παθητικού) τίτλοι Το σύνολο των αγορών (τίτλοι στην πλευρά του ενεργητικού) ή των εκδόσεων (τίτλοι στην πλευρά του παθητικού) ενός τίτλου εγγεγραμμένου στις αξίες συναλλαγών Πωληθέντες (στοιχεία ενεργητικού) ή εξαγορασθέντες (στοιχεία παθητικού) τίτλοι Το σύνολο των πωλήσεων (τίτλοι στην πλευρά του ενεργητικού) ή των εξαγορών (τίτλοι στην πλευρά του παθητικού) ενός τίτλου εγγεγραμμένου στις αξίες συναλλαγών Νόμισμα καταγραφής του τίτλου Κωδικός ISO ή αντίστοιχος του νομίσματος που χρησιμοποιείται για να εκφράσει την τιμή ή/και η συνολική αξία του τίτλου

Μέρος 3

Ορισμοί τομέων

Το ΕΣΛ 95 προβλέπει το πρότυπο για την ταξινόμηση κατά τομείς. Αντισυμβαλλόμενοι που είναι εγκατεστημένοι στην επικράτεια των συμμετεχόντων κρατών μελών προσδιορίζονται με βάση τον τομέα στον οποίο υπάγονται, βάσει του καταλόγου των ΕΟ και των ΝΧΙ για στατιστικούς σκοπούς και των οδηγιών για τη στατιστική ταξινόμηση των αντισυμβαλλομένων που περιέχονται στο εγχειρίδιο της ΕΚΤ με τίτλο Monetary, financial institutions and markets statistics sector manual. Guidance for the statistical classification of customers.

ΠΙΝΑΚΑΣ Γ

Ορισμοί τομέων

Τομέας Ορισμός 1. ΝΧΙ Οι εθνικές κεντρικές τράπεζες κάτοικοι, τα πιστωτικά ιδρύματα κάτοικοι, όπως ορίζονται στην κοινοτική νομοθεσία, και όλα τα λοιπά χρηματοπιστωτικά ιδρύματα κάτοικοι, η δραστηριότητα των οποίων συνίσταται στην αποδοχή καταθέσεων ή/και στενών υποκατάστατων των καταθέσεων από θεσμικές μονάδες που δεν αποτελούν ΝΧΙ, και στην για ίδιο λογαριασμό (τουλάχιστον από οικονομική άποψη) χορήγηση πιστώσεων ή/και πραγματοποίηση επενδύσεων σε τίτλους (κανονισμός ΕΚΤ/2001/13) 2. Δημόσιος τομέας Μονάδες κάτοικοι που ασχολούνται κυρίως με την παραγωγή μη εμπορεύσιμων προϊόντων και υπηρεσιών, που προορίζονται για ατομική και συλλογική κατανάλωση, ή/και με την αναδιανομή του εθνικού εισοδήματος και πλούτου (ΕΣΛ 95, παράγραφοι 2.68 έως 2.70) 3. Λοιποί ενδιάμεσοι χρηματοπιστωτικοί οργανισμοί + επικουρικοί χρηματοπιστωτικοί οργανισμοί και φορείς Χρηματοδοτικές εταιρείες και οιονεί εταιρείες (εκτός από τις ασφαλιστικές εταιρείες και τα συνταξιοδοτικά ταμεία), οι οποίες έχουν ως κύρια δραστηριότητα τη χρηματοπιστωτική διαμεσολάβηση, αναλαμβάνοντας υποχρεώσεις υπό μορφή διαφορετική από το νόμισμα, τις καταθέσεις ή/και τα στενά υποκατάστατα των καταθέσεων από θεσμικές μονάδες πλην ΝΧΙ, ή τεχνικά ασφαλιστικά αποθεματικά (ΕΣΛ 95, παράγραφοι 2.53 έως 2.56). Επίσης περιλαμβάνονται οι επικουρικοί χρηματοπιστωτικοί οργανισμοί και φορείς που απαρτίζονται από όλες τις χρηματοδοτικές εταιρείες και οιονεί εταιρείες, οι οποίες ασχολούνται κατά κύριο λόγο με επικουρικές χρηματοπιστωτικές δραστηριότητες (ΕΣΛ 95, παράγραφοι 2.57 έως 2.59). Εδώ υπάγονται και οι ΕΟ όπως ορίζονται στον παρόντα κανονισμό 4. Ασφαλιστικές εταιρείες (επιχειρήσεις) και συνταξιοδοτικά ταμεία Χρηματοδοτικές εταιρείες και οιονεί εταιρείες που ασχολούνται κατά κύριο λόγο με τη χρηματοπιστωτική διαμεσολάβηση ως συνέπεια της συγκέντρωσης των κινδύνων (ΕΣΛ 95, παράγραφοι 2.60 έως 2.67) 5. Μη χρηματοδοτικές εταιρείες Εταιρείες και οιονεί εταιρείες που δεν ασχολούνται με τη χρηματοπιστωτική διαμεσολάβηση, αλλά κατά κύριο λόγο με την παραγωγή εμπορεύσιμων αγαθών και μη χρηματοδοτικών υπηρεσιών (ΕΣΛ 95, παράγραφοι 2.21 έως 2.31) 6. Νοικοκυριά και μη κερδοσκοπικά ιδρύματα που εξυπηρετούν νοικοκυριά Άτομα ή ομάδες ατόμων με την ιδιότητά τους ως καταναλωτών και ως παραγωγών αγαθών και μη χρηματοπιστωτικών υπηρεσιών αποκλειστικά για ίδια τελική κατανάλωση, καθώς και με την ιδιότητά τους ως παραγωγών εμπορεύσιμων αγαθών και χρηματοπιστωτικών ή μη υπηρεσιών, με την προϋπόθεση ότι οι δραστηριότητές τους δεν είναι δραστηριότητες οιονεί εταιρειών. Περιλαμβάνονται μη κερδοσκοπικά ιδρύματα που εξυπηρετούν νοικοκυριά, τα οποία ασχολούνται κατά κύριο λόγο με την παραγωγή μη εμπορεύσιμων αγαθών και υπηρεσιών που προορίζονται για επιμέρους ομάδες νοικοκυριών (ΕΣΛ, παράγραφοι 2.75 έως 2.88)

(1) Δηλαδή οι πίνακες αυτοί δεν αποτελούν καταλόγους μεμονωμένων χρηματοπιστωτικών μέσων.